
CiU considera que l'èxit de la Festa Major de Gràcia té dues "potes fonamentals”. Valora positivament la millora de finançament, i d'altra banda, demana "que es talli d'arrel amb festes alternatives i els incidents amb grups alternatius que volen boicotejar la Festa”. 


Apunyalament a les festes de la Patum 


Fortes critiques als mossos i a la consellera Tura per les seves mentides i actuacions 

Assassinen un jove de Berga a les 
barraques alternatives de la Patum 


QUEERUPTION, QÜESTIONANT EL GÈNERE 


Del 30 de maig al 5 de juny al carrer Juan Ramón Jiménez d'Hospitalet 

Queeruption arriba a Barcelona 


Berga/ El Berguedà.- La passada matinada de 
divendres a dissabte es va produir un atac a 
les barraques de les festes de la Patum de 
Berga, amb el resultat de mort pel jove Josep 
Maria Isanta per arma blanca i 9 persones 
més ferides d'arma i diverses contusions. 
Segons relaten en un llarg comunicat de les 
entitats juvenils de Berga: <Elsfetses van ini¬ 
ciar cap a les 10 de la nit, quan el grup de 
joves que posteriorment realitzaria l'agressió 
mortal va començar a provocar aldarulls 
sense motiu aparent al Passeig de la Indústria 
de Berga, a uns 500 metres de la zona de bar¬ 
raques on se celebrava el concert de les enti¬ 
tats juvenils de la ciutat.;? increpant reiter¬ 
adament, a partir d'aleshores a tothom de la 
zona del concert, per acabar atacant tothom 
que es trobava per la barra i prop de l'esce¬ 
nari del concert, clavant ganivetades a tort i 
dret, matant de dues ganivetades el jove 


Terrassa/ Vallès Occidental.- El Jutjat Penal 
número 2 de Terrassa ha suspès provisional¬ 
ment l'execució de la sentència contra en 
Franki de Terrassa. Aquesta sentència el con¬ 
demna a dos anys i set mesos de presó pels 
delictes d'atemptat a l'autoritat, desordres i 
ultratges a l'Estat espanyol. El motiu de la 
suspensió de la condemna és la petició d'in¬ 
dult formulada per l'ajuntament de Terrassa 
i els advocats del jove terrassenc condem¬ 
nat. Aquest indult es va presentar al 


Josep Maria. Tot i que van ser requerits, els 
mossos d'esquadra van arribar 29 minuts 
després, van practicar alguna detenció i, 
davant la insistència de la gent per què la 
majoria d'agressors encara es trobaven per la 
zona, van comentar que s'anés a comissaria a 
posar una denúncia. A les següents hores es 
van anar practicant més detencions, fins a un 
total de IB, de les quals, 9 foren practicades 
a menors d'edat. El dimarts 31 de maig 
després de passar a disposició judicial, dos 
agressors es troben tancats a la M odel, men¬ 
tre la resta encara ha de declarar. 

Patum paralitzada per la consternació 
Per primera vegada en una pila d'anys, Berga 
despertava el dilluns sense la cridòria habitu¬ 
al dels dies de Patum i la comparsa de Nans 
Nous ballava enmig una plaça a vessar, 
rendint merescut homenatge a en Pep, mem¬ 
bre de la colla. El dilluns sencer es van anar 


M inisteri de Justícia de Barcelona perquè fos 
enviat cap a M adrid, el passat dimecres 18 de 
maig. El dia següent es va presentar una 
còpia de l'indult al Jutjat Penal núm. 2 de 
Terrassa acompanyada d'un escrit on es 
demanava que mentre es tramités l'indult i 
no hi hagués una resposta s'aturés l'execució 
de la sentència. I finalment el dilluns 30 de 
maig els advocats han estat notificats de que 
la condemna es troba suspesa provisional¬ 
ment fins que no resolguin sobre l'indult. 


donant diferents manifestacions espontànies 
que anaven mostrant el rebuig a l'actuació 
dels mossos d'esquadra, escridassant la 
presència de Maragall, tenint la màxima 
expressió a la manifestació convocada per 
les 8 de la tarda on van concentrar-se en 
algun moment més de mil persones. Pel matí, 
en ple municipal extraordinari, es va aprovar 
una moció per què l'ajuntament es personi 
com acusació particular i perjudicada. Pel 
mateix dimarts 31 està convocada una nova 
cassolada de protesta per fer sentir el rebuig 
popular. Els mossos i la consellera Tura han 
rebut fortes crítiques per la seva actuació en 
els fets. No es descarten noves convoca¬ 
tòries per la propera setmana, ja que al tan¬ 
cament de la redacció no es tenien encara 
decidides les properes convocatòries. Per 
més informació: www.berguedallibertari.org 
Contra-lnfos 31/ 5/ 05 


Actualment a nivell judicial s'està esperant 
una resposta de la Secció Segona de 
l'Audiència Provincial de Barcelona d'un 
escrit presentat el dimarts 17 de maig on es 
demanava que s'anul·lés la sentència i es 
repetís de nou. Recordem que durant el mes 
de maig s'han realitzat una vintena d'accions 
de suport a en Franky arreu de Catalunya, 
així com una manifestació a Terrassa. 

Solidaritat Antirepressiva 
de Terrassa 31/ 5/ 05 


L'Hospitalet/ El Barcelonès.- «Queeruption 
son unes jornades per queers radikals on 
compartirem les nostres experiències, 
coneixements, desitjós i sentiments. És una 
trobada no comercial i autogestionada: un 
espai obert per fer tallers, manifestacions, 
accions, música, art, performances, sex par¬ 
ties, esports, cinema, tot el que tu proposis. 
Aquestes trobades es porten celebrant cada 
cert temps a diferents ciutats de tota la 
galàxia, des de fa anys, i ara tenim la il·lusió i 
les ganes de montar-ho a Karcelona des del 
30 de maig al 6 de juny. Volem un espai segur 
on expressar els nostres sentiments, un lloc 
d'intercanvi, didàctic. No tolerarem mas¬ 
clisme, sexisme, racisme, homofòbia, het- 
erofòbia, transfòbia, araknofòbia, ni cap 


L'Hospitalet/ El Barcelonès.- El passat dilluns, 30 
de maig, els mossos d'esquadra i la policia local 
van bloquejar les entrades a la fàbrica okupada 
on s'estaven desenvolupant les 8es Jornades 
Q ueer. La policia va prohibir l'accés a la fàbrica 
okupada pel que més de 50 persones no van 
poder entrar. Les raons que donaven les forces 
de seguretat eren que, «segons un informe dels 
bombers, la fàbrica no recull les condicions de 
seguretat necessàries per a realitzar activitats», 
i que per raons de seguretat s'estava impedint 
l'entrada de més gent. No hi ha hagut identifi¬ 
cacions dels que anaven arribant ni de la gent 
que decidia sortir, a l'interior de la nau, unes 
200 persones es reunien per veure quina seria 
la resposta a donar davant aquesta actuació 
totalment il·legal per part de la policia que 
durant tot el dimarts ha continuat bloquejant 


tipus d'agressió. Les jornades són gratuïtes, 
pel que no s'ha de pagar per entrar. Tot i això 
ha costat molts diners fer-ho possible, pel 
què s'han estat organitzant activitats per 
finançar les jornades i qualsevol donació 
sempre serà benvinguda. El col·lectiu ha 
estat treballant durant mesos per fer-ho 
realitat, realitzant accions, festes, tallers, 
netejant lavabos, recollint la brossa i fent 
utilitzable un espai que durant anys tan sols 
ha servit per acumular runa i brutícia. La 
cosa més important per Queeruption ets tu 
mateixa, no pot funcionar sense la teva par¬ 
ticipació. No portis els teus perjudicis i dis- 
fruta la teva bojerial». Per més informació: 
www.queeruption.org/ barcelona. 

Queeruption 3V 5/ 05 


els accessos. Ni l'espai ha estat denunciat pel 
seu propietari, ni poden impedir la lliure circu¬ 
lació de persones pel carrer, ni La Fàbrika està 
en condicions perilloses, ni en cap cas neces¬ 
siten que vetllin per la seguretat de ningú. 
Dimarts, 31de maig, la policia ha fet arribar un 
contenciós administratiu en què prohibeix 
qualsevol festa amb equip de so, amenaçant 
de desallotjar l'espai en cas de que no es 
respecti l'ordre. Per una altra banda també els 
hi ha arribat una denúncia de FECSA per «dis¬ 
tracció del fluid elèctric» pel que l'empresa, 
durant la nit de dilluns, va tallar la llum de "La 
Fàbrika". Després d'això, sembla que les jor¬ 
nades continuaran com estaven planejades tot 
i que el col·lectiu està parlant entorn l'ame¬ 
naça de desallotjament en cas de la realització 
d'alguna festa. Contra-lnfos31/ 5/ 05 


Repressió a Itàlia 


Onada repressiva a 
Itàlia: 1D detinguts i 
més de 100 registres 

]Q anarquistes detinguts a una 
operació policial a Itàlia, més de 100 
registres i segrest de la pàaina web, 
llista de correus i mai! de ia CNA 

Itàlia.- "Cinc dels deu companys italians 
foren detinguts el passat 27 de maig i es 
troben a la presó preventiva acusats d'asso¬ 
ciació subversiva i pertinença a banda arma¬ 
da. Tres d'ells a Viterbo i dos a Pesqués. 
(Massimo L, Danilo Cr., Valentina S., Claudia 
C. i Stefano D.M.). Entre ells hi ha membres 
de la CNA italiana. Massimo, Claudia i 
Stefano estan acusats pel ministeri Públic de 
Roma (Salvatore Vitello) d'haver participat a 
una "associació dirigida a subvertir violenta¬ 
ment els ordres econòmic i social con¬ 
stituents de l'Estat, dirigida a cometre actes 
de violència amb fins de destrucció de l'or¬ 
dre democràtic (actes de sabotatge, atemp¬ 
tats a estructures públiques, privades i a per¬ 
sones, danys i altres). A més de la seva pre¬ 
sumpta integració en la Federacione Anar- 
chica Informale, se'ls imputen els atacs de Vi¬ 
terbo contra el palau de justícia i contra l'ed¬ 
ifici de serveis socials i a Roma de les des¬ 
trosses al Mc Donald'sde PiazzaSonnino. Les 
detencions han estat seguides de més de 100 
registres efectuats per tota Itàl ia i del segrest 
de la llista de correus, correu electrònic i 
pàgina web de la CNA italiana. El ministre 
Pisanu ho ha qualificat d'un gran cop a l'anar- 
co-insurreccionalismo i sembla evident 
enquadrar i relacionar l'oportunitat d'aquest 
"cop” com una resposta a la intensificació de 
la lluita en aquests últims dies per la prob¬ 
lemàtica dels CPT (centres de permanència 
temporal per a immigrants "il·legals”). 

Indymedia Itàlia 31/ 5/ 05 


Campanya per l'absolució d'en Franky 


Es VA DEMANAR ÚNDULT DESPRÉS D'UNA INTENSA SETMANA D'ACCIONS I MANIFESTACIONS A TERRASSA 

Aturat provisionalment l'empresonament d'en Franki 


Un contenciós administratiu declara les jornades il·legals 

Els Mossos i la policia local 
bloquegen l'entrada a Queeruption 











La lluita contra la imposició delstransgènics 


Protesta antitransgènica a les oficines del Darp 

Desendollen i empaqueten ordinadors del 
departament d'Agricultura per denunciar 
el Decret de Coexistència de transgènics 


Barcelona.- Davant la negativa del DARP de 
retirar el projecte de Decret de Coexistència 
entre conreus OGM i conreus no OGM, la 
Plataforma Transgènics Fora ha realitzat una 
acció de protesta a les oficines del Depar¬ 
tament d'Agricultura, Ramaderia i Pesca de 
la Generalitat per exigir la immediata paral¬ 
ització del projecte català de coexistència i 
que es declari Catalunya zona lliure de trans¬ 
gènics. Una quinzena de persones han 
desendollat ordinadors de les oficines del 
Departament i les han baixat al vestíbul de 
l'edifici amb etiquetes de perill transgènics. 


Una vintena més de persones eren a l'entra¬ 
da amb pancartes i octavetes. 

Si la Ministra d'Agricultura ha paralitzat el 
projecte de Decret estatal de coexistència 
amb els mateixos continguts que el català, 
perquè no ho fa el DARP? El "Departament" a 
través del conseller Siurana i del Director Puig 
s'ha mostrat absolutament intransigent amb 
les legítimes demandes de pagesos i consum¬ 
idors que no volem aliments transgènics, no 
accepta cap de les nostres consideracions i 
informes crítics sobre els impactes negatius 
dels OGMs i es nega a sumar-se a les nom¬ 


broses regions d'Europa que s'han declarat 
zones lliures de transgènics. Ni tan sols ha 
contestat a les esmenes a la totalitat del pro¬ 
jecte de Decret presentades des de la PTF i 
altres persones i entitats. La setmana de lluita 
antitransgènica del 7 al 12 de març ha obert el 
debat públic sobre la greu situació que viu 
Catalunya amb 16.000 hectàrees de blat de 
moro transgènic i diversos casos de contami¬ 
nació genètica i ha facilitat la consolidació 
d'una important oposició social als OGMs, 
però també ha posat de relleu la insensibili¬ 
tat, intolerància i prepotència del DARP i ha 
evidenciat que l'opció de la Generalitat "d'es¬ 
querres", al igual que la de dretes, és defensar 
els interessos de la indústria biotecnològica i 
alinear-se amb les recents declaracions de la 
Comissió Europea (22.04.05), les més pro- 
transgèniquesdel continent. 

a) no ha fet cap referència de si els OGMs 
són necessaris o no, a qui beneficien i amaga 
els seus impactes ambientals i sobre la 
població pagesa. 

b) ha negat que existeix contaminació 
genètica (!!!) i que no és possible declarar 
zones lliures de transgènics. 

c) ha dit que es limiten a seguir les reco¬ 
manacions que venen d'Europa, que el 
Decret de Coexistència és per regular els 
OGMs i que no s'ha de barrejar amb els 
altres debats sobre els transgènics. 
djtampoc ha fet cap referència als conreus 
de blat de moro BT176 presents a Catalunya, 
actualment prohibits per decisió de la UE i 
que es segueixen comercialitzant. 

Per tots aquests motius, hem decidit realitzar 
aquesta acció no violenta a les oficines del 
DARP perquè és el màxim responsable del 
projecte de Decret de coexistència i vol im¬ 
posar els transgènics a tota la població cata¬ 
lana, malgrat l'oposició i les diverses mobil¬ 
itzacions desenvolupades per amplis sectors 
de la societat. Transgènics Fora 31/ 5/ 05 



Manifestants denuncien la contaminació transgènica a l'accés del departament d'Agricultura. 


Alliberament Animal 


Reivindiquen com a sabotatge l'incendi contra la granja de micos 


Camarles/ Baix Ebre.- Al web d'Acción Vegana 
ha aparegut un comunicat on es reivindica una 
acció de sabotatge contra la granja de micos 
de Camarcles: «La matinada del passat dilluns 
23 al dimarts 24 de maig, es va produir un in¬ 
cendi a les instal·lacions de la granja de cria de 
primats situada a la nostra província de Tarra¬ 
gona (específicament a Camarles). Amb aque¬ 
stes línies volem transmetre el perquè del sa¬ 
botatge incendiari contra aquest 'Guantàna- 
mo' animal. La granja de primats de Camarles 


(Tarragona), amb capacitat per albergar fins a 
3.600 primats, va ser ideada per abastir de 
micos a laboratoris d'experimentació de tota 
Europa. Igual que altres 'companys' que lluiten 
contra la granja han condemnat la acció pel 
seu caràcter violent, nosaltres volem deixar 
clar que això ha estat una mostra absoluta del 
rebuig que sentim contra la violència, la que 
els laboratoris exerceixen contra els animales. 
La granja de Camarles està pendent d'una res¬ 
olució per veure si finalment la Generalitat li 


atorga els permisos per poder continuar amb 
la seva activitat, i poder omplir les instal¬ 
·lacions, en les que actualment hi ha 298 pri¬ 
mats. Els propietaris actuals de la Granja son 
els Laboratoris Covance. La granja de Camar¬ 
les havia començat a funcionar l'octubre del 
2003 però no va poder fer-ho perquè l'Ajun¬ 
tament els va exigir l'anul·lació de la llicència 
d'activitats. L'Audiència de Tarragona ha 
d'emetre una sentència sobre el cas.» 

Grup activistes31/ 5/ 05 


OKUPACIÓ I CENTRES SOCIALS 


Can Calet més viu que mai! 

M anifestació en protesta pel 
desallotjament de Can Calet 

La consellera Tura parodiada durant una visita a Les Franqueses 


Granollers/ Vallès Oriental- Unes 250 per¬ 
sones van participar aquest diumenge 29 de 
maig a la tarda en la manifestació de protes¬ 
ta contra el desallotjament del Centre 
Social Okupat Can Calet de Corró d'Avall el 
dimarts anterior. Sota el lema ‘No podreu 
desallotjar els nostres somnis', gent de totes 
les edats i ideologies van secundar aquesta 
mobilització convocada en només tres dies 
pel CSO. Des de la plaça de la Porxada, la 
manifestació va passar pels carrers de Sant 
Roc i Santa Anna. Amb un caire festiu, però 
força reivindicatiu, a més de la música de les 
gralles i la percussió, la marxa era acompa¬ 
nyada amb calurosos crits en contra del 
desallotjament (‘el Tripartit desallotja per la 
nit'), a favor de Can Calet (‘Can Calet més viu 
que mai') i a favor de continuar amb l'activi¬ 
tat social (‘si ens treieu les kases, okuparem 
carrers i places'). Les manifestants van con¬ 
tinuar fins a la seu del jutjat d'instrucció 3 - 
capitanejat per la jutge de l'opus Anna 
Rodríguez Santamaría- on esperaven una 
porquera dels Mossos d'Esquadra. La mani¬ 
festació va continuar cap al carrer Sant 
Jaume i Príncep de Viana, on es troba el cin¬ 
ema abandonat M undial, tapiat per ordre de 
l'ajuntafemns uns dies després de l'okupació 

Ofensiva hortícola 

Sant Andreu del Palomar.- El passat diu¬ 
menge 15 de maig un grup de veïns i veïnes 
del barri de St. Andreu vam okupar la finca 
del carrer Pont cantonada amb Cinca (al 
costa mateix de l'esglèsia). Aquest espai, que 
a més d'un gran valor històric té molta 
importància en quant a biodiversitat, ha 
estat oblidat i completament abandonat els 
darrers 10 anys. A la finca hi ha una caseta 
que té com a mínim 200 anys i que ja ha 
començat a ser rehabilitada, així com el que 
possiblement sigui l'últim record viu dels 
horts que utilitzaven el Rec Comptal del 
barri. Per raons obvies hem anomenat l'oku- 
pació 'El Jardí de l'Eden'. Ofensiva hortícola, 
Okupa i Resisteix. Gràcies als companys i 
companyes d"Aqui me planto' pel seu suport 
i solidaritat. El Jardí de l'Eden 31/ 5/ 05 


de Can Calet. A la façana es va penjar una 
pancarta de grans dimensions amb el lema 
'Som un perill per l'especulació'. Després 
d'aquesta acció, la manifestació va continuar 
per Alselm Clavé fins a la plaça Maluquer i 
Salvador on es va tapiar amb totxos i ciment 
una agència immobiliària de la multinacional 
Don Piso. Des d'un balcó just al costat del 
cinema abandonat M ajestic, una persona va 
començar a llegir un manifest que va contin¬ 
uar la persona enfilada a l'arbre i va acabar 
una altre des de la plaça. 

Benvinguda a Montserrat Tura 
El dia abans de la manifestació i quatre dies 
després del desallotjament, la consellera 
d'Interior i responsable directe dels Mossos 
d'Esquadra, M ontserrat Tura, va tenir la barra 
de visitar les Franqueses del Vallès, en con¬ 
cret al Centre Cultural del barri Bellavista, 
per assistir a un acte de les Joventuts 
Socialistes del municipi. A la sortida, una 
quinzena de persones disfressades de pallas¬ 
sos la van rebre amb una pancarta amb el 
lema Tura: el seu socialisme ens fa riure'. 
Amb malabars, música i un megàfon, se li va 
dedicar una cançó, riure i lemes com 'Tura, 
jau!', 'el Tripartit desallotja per la nit' o 
‘benvinguts al circ de la Tura' i preguntes 


iròniques com 'quins són els reptes del 
socialisme al segle XXI davant la renovació 
cap a la socialdemocràcia?'. La senyora con¬ 
sellera va aguantar el xàfec i va respondre als 
manifestants amb paraules com 'vosaltres 
no em coneixeu' o 'jo també sé fer política' 
abans de pujar al cotxe oficial. 

Els propietaris porten la precarietat laboral 
A les obres de desmantellament del Centre 
Social Okupat que porten a terme els propi¬ 
etaris, l'associació religiosa de l'Opus Dei El 
Rusc de Sant Ponç, un operari va caure des 
del segon pis fins al primer, en un lloc on no 
hi havia parets i, després del desallotjament, 
sembla ser que van treure les mesures de 
protecció que hi havia, va caure d'una alçada 
de tres metres i va quedar en estat greu amb 
un fort cop a l'esquena. Una UCI mòvil, 
després d'immobilitzar-lo, el va portar a 
l'Hospital General de Granollers i després a 
l'Hospital de Sant Pau de Barcelona. Els 
operaris de l'empresa subcontractada tre¬ 
ballaven sense casc ni cap mena de protec¬ 
ció sota l'atenta mirada dels Mossos 
d'Esquadra, que sembla que això no els hi 
incumbeix. L'operari, un barceloní originari 
d'un país d'Europa de l'est, es troba amb 
pronòstic reservat amb tres costelles tren¬ 
cades i una afectació a la columna vertebral. 
No oblideu que, malgrat hagin segrestat Can 
Calet, la major part de les activitats i els 
tallers continuaran desenvolupant-se com el 
taller de l'amor, el de dansa del ventre i con¬ 
temporània, grup de treball contra l'especu¬ 
lació... i les assemblees!! Dimarts a les 22.00 
a la plaça del Gra de Granollers. 

www.cso-cancalet.tk 31/ 5/ 05 


Volen desallotjar La Gatada 


Guinardó/ Barcelona.- Des de fa molts anys 
una àmplia zona del Guinardó està afectada 
per un enorme projecte especulatiu d'interès 
per a l'ajuntament i que preveu, entre moltes 
coses (especulació imobiliaria, comerços...) 
l'ampliació de la Ronda Guinardó. L'empresa 
constructora que s'ocupa de portar a terme el 
projecte és REGESA. La resolució del pro¬ 
jecte, a part de causar l'enderrocament d'un 
oasi dintre d'un barri ofegat sempre mes per 
construccions massives, comporta el desal¬ 
lotjament de 70 famílies i en conseqüència la 
ruptura d'un sistema de convivència veïnal 
que duu anys desenvolupant-se. La Gatada, 
afetada per tal projecte, va ser ocupada fa 
més de 7 anys. Al llarg del temps ha allotjat a 
molta gent que en ella ha trobat un espai de 
convivència momentaneamente alliberat del 


control de l'Estat. El 2 de juny se celebrarà el 
judici on ja es dictarà una ordre de desallot¬ 
jament, ja que el jutge ha acceptat la deman¬ 
da de la part contrària que demana una cau- 
ció de 6000 euros perquè puguem com¬ 
parèixer i defensar-nos a judici. Evidentment 
no pagarem, no solament per ser una quanti¬ 
tat exorbitant, quan per considerar la "justí¬ 
cia" un menyspreable espectacle teatral on 
els personatges repeteixen sempre els 
mateixos actes molt bén coneguts, seria el 
súmmum pagar per presenciar-los. Aquesta 
societat considera els béns d'ús propietats, 
això comporta que hagi gent que posseeix 
(sense utilitzar) el que algú més necessita, és 
sobre aquestes necessitats que els propietaris 
especulen tornant miserable l'existència. 

La Gatada 31/5/05 















Lluita contra el Phn 


Denúncia de la Llei del M enor 


Lluites d'arreu delmòn 


Els presos de Torà 


15.000 persones prenen Sueca en 
contra del nou Pla Hidrològic Nacional 

Sueca/ Ribera Baixa.- El passat diumenge 28 la del PP, injusta, insostenible i afavoridora de 
plataforma "Xúquer Viu" convocava a una l'especulació i dels negocis de l'aigua. Una 
manifestació per protestar per l'aprovament fina maniobra política va permetre separar 
del pla que contempla el transvassament del les votacions dels dos transvasaments, cosa 
Xúquer al Vinalopó. Prop de 15.000 persoenes que va possibilitar que partits com el PSO E, 
prenien els carrers d'aquesta localitat amb IU i ERC votaren contra l'espoli de l'Ebre i que 
l'exigència de que aquesta nova megainfra- el PSOE i el PP mantingueren la disbauxa pel 
structura irracional s'aturi immediatament i que fa al Xúquer. Per la seva banda, ERC i 
d'aquesta manera l'amenaça que suposa per IU/ ICV, com a bons actors polítics, podien 
la vida dels pobles de la ribera del Xúquer. El mantenir la ficció de votar en contra dels dos 
21 d'abril es votava al parlament espanyol el projectes quan sabien que separant la votació 
projecte de llei que modifica el Pla els seus vots no en condicionaven el resultat. 
Hidrològic Nacional (PHN). Aquesta modifi- Des de la plataforma "Xúquer Viu" es fa una 
cació manté la pràctica totalitat de les obres crida ala solidaritat per tal de que l'oposició 
previstes en el primer PHN, incloent-hi el a un transvassament que només amaga 
transvasament Xúquer-Vinalopó. El fet de interessos especulatius (macrourbanitza- 
mantenir el transvasament del Xúquer i la cions, camps de golf,...) s'estengui arreu així 
resta d'actuacions, confirma que el govern del com la lluita en defensa del Xúquer, de 
PSO E i els seus suports parlamentaris s'en- l'Albufera de València i dels aqüífers. 
caminen vers una política hídrica similar ala ANNA +Contra-lnfos 30/ 5/ 05 


Caixa Manresa 2041-00-3278-0040055209 Centre d'Estudis Josep Ester Borràs 

Compte acusació popular fets de Berga 

Dijous 2 de juny a les 17h al parador de Sant Just Desvern 

Tour contra l'especulació urbanística 

Et pots afegir durant el recorregut a Esplugues i Hospitalet 
Dissabte ]8 de juny a les Hh davant de la presó Model de Bcn 

Una mort a la presó és un crim d'Estat 

De l'1 al 35 de juny, Mani 20 h el dia que desallotgin l'Ateneu 

Defensem l'Ateneu de Viladecans 

Dijous 2 de juny Dh al passeig LluisCompanys Bcn (Jutjats) 

Concentració encausats 12 oct 2001 

Dissabte ILdejuny a les 30 del matí al Forat de la Vergonya 

Trobada futbolística per la Humanitat 
i contra el neoliberalisme a Barcelona 

Inscripcions abans del 5 dejuny al mail: ellokal@pangea.org 
30 maig al 5 dejuny, c/J uan Ramón Jiménez 22, <M >Torrassa 

Jornades Queeruption a Barcelona 

Aportacions solidàries al compte: 2300-2235-33-0200317895 

Cal un nou servidor per Sindominio 


La política repressiva de Mohamed VI 
s'estén arreu del territori marroquí 

La Marxa de la Ràbia acaba amb el poble del Tamassint assetjat, 

amb centenars de detencions i tortures encobertes 


Tanquen un centre 
de menorsa Tenerife 
"per garantir la vida 
delsnanos” 

Tenerife/ Illes Canàries.- Després dels difer¬ 
ents escàndols que s'han destapat en la 
gestió dels centres de menors de les illes 
Canàrias, en la que va morir un nano (veure 
Cl 334 i 356), un jutjat de menors de Tenerife 
va obrir unes investigacions per aclarir un 
possible homicidi. Finalment ha ordenat el 
tancament del centre Nivaria, a petició de 
la fiscalia de menors, corroborant un 
informe presentat pels bombers. 

Segons informa la premsa local, aquest cen¬ 
tre ja es trobava massificat, doncs el passat 
dia 5 de maig una resolució d'una altra jut¬ 
gessa de menors ordenava tancar el mòdul 
III de Valle Tabares, també a Tenerife, amb 
les mateixes raons abalades pels bombers. 
Les mateixes fonts no descarten que puguin 
ser traslladats a la península. En cap 
moment es refereixen a com si les investi¬ 
gacions per homicidi segueixen obertes. 

Centro de Documentación contra la 
Tortura +Contra-lnfos 31/ 05/ 05 


Judici de Kan Titella 

Jutjats/ Barcelona.- Prop de mig centenar de 
persones es van concentrar el passat dime¬ 
cres 25 de maig, davant dels jutjats en suport 
als encausats en el desallotjament de la casa 
okupada Kan Titella, desallotjada l'octubre 
del 2001 El judici es va produir el dimecres, 
dijous i divendres. Durant aquests tres dies 
han declarat tots els acusats, els policies i els 
perits. L'ultima sessió del judici es fara el 
proper 10 dejuny. Contra-lnfos 31/ 5/ 05 


Tamassint/ Marroc.- El passat 19 de maig, a 
primera hora del matí, començava una llarga 
marxa d'unes 12.000 persones del poble de 
Tamassint cap a Alhucemas. L'anomenada 
«Marxa de la Ràbia» havia estat convocada 
per denunciar la resposta «insuficient» de 
les autoritats marroquines al terratrèmol del 
2004 que va arrasar la província 
d'Alhoiceima. A Tamassint, després d'un any 
del desastre natural, la població continua 
vivint en tendes de campanya després 
d'haver rebutjat les ínfimes ajudes del gov¬ 
ern. La marxa havia estat convocada com un 
acte de denúncia pacífic, però no pogué 
avançar més de 4km. A l'arribar a Zaouit 
l'exèrcit va bloquejar el pas i, no per la quan¬ 
titat de soldats, sinó pels mitjans de repres¬ 
sió dels que disposaven, van aconseguir dis¬ 
persar i aturar la marxa. Els soldats van 
emplear bales antimotí, gasos lacrimògens i 
gossos, acompanyats d'helicòpter que 
llançaven pots de fum lacrimogen. A partir 
d'aquí es va desencadenar un estat de setge 
ferotge al poble de Tamassint que encara 


Suspès fins octubre el judici 

Barcelona.- El passat dimecres 25 de maig, es 
va suspendre el judici contra quatre policies 
nacionals per haver detingut il·legalment 
dos joves independentistes el març del 
2002 a Barcelona. L'advocada dels dos joves 
va haver de demanar que se suspengués el 
judici per la seva indisposició (mitjançant 
informe mèdic) i finalment s'ha aplaçat fins 
el mes d'octubre. El jutge instructor de la 
causa, ha imputat als quatre agents un pres- 


continua avui. L'exèrcit ha bloquejat tots els 
accessos, instal·lant punts de vigilància 
sobre collites cremades. S'ha impedit el pas 
de la premsa i de qualsevol tipus d'organ¬ 
ització. No hi ha cap recompte de deten¬ 
cions, però se saben varis incidents de per¬ 
sones detingudes, torturades i registres a 
centenars de cases. L'exèrcit ha confiscat la 
documentació de la majoria dels habitants i 
vàries famílies se n'han anat a les 
muntanyes. La repressió però, no només ha 
arribat a Tamassint sinó que s'ha instal·lat 
també en aquells pobles de l'entorn que s'hi 
han volgut solidaritzar. 

Jornada de solidaritat internacional 
El passat diumenge 29, varis centenars de 
persones van manifestar-se al centre de 
Barcelona en resposta a la jornada de soli¬ 
daritat internacional i contra la repressió del 
govern marroquí. La manifestació va 
començar a plaça Catalunya i va dirigir-se 
cap a plaça Sant Jaume, on es va llegir un 
manifest exigint la llibertat dels detinguts 
durant aquests dies. Contra-lnfos 31/ 5/ 05 


contra 4 policies nacionals 

sumpte delicte d'acusació i denúncia falsa, 
detenció il·legal, simulació de delicte, 
delicte de fals testimoni prestat en causa 
criminal i dues faltes de lesions. L'advocada 
dels dos joves sol·licita penes de 13 anys de 
presó i multes que sumen els 60.000 euros, 
per unes protestes arrel de la Cimera de 
caps d'estat europeus a Barcelona que es van 
saldar amb 119 detencions. 

Contra-lnfos 31/ 5/ 05 


Torturat abans d'entrar a presó 

Arxivada la denúncia 
per tortures dels 
mossos d'esquadra a un 
dels presos de Torà 

Lleida/ El Segrià.- El Jutjat d'Instrucció núm. 
2 de Lleida, va comunicar el passat dijous 26 
de maig, la seva intenció d'arxivar la denún¬ 
cia per tortures presentada per un dels pre¬ 
sos de Torà contra 4 agents dels mossos 
d'esquadra. La denúncia ha estat arxivada 
malgrat haver-hi pendents importants 
diligències. A dit arxivament, l'acusació ja va 
reaccionar presentant al dia següent, un 
recurs de reforma que haurà de resoldre la 
mateixa magistrada. 

Alerta Solidària ja du temps denunciant les 
irregularitats del cas «L'arribada de la seny¬ 
ora Maria Gema Luengo Gonzàlez al capda¬ 
vant d'aquest cas es produí per sorpresa el 
dia 15 de setembre de l'any passat. Bona 
part de les diligències fetes fins al moment 
havien aportat dades objectives i rellevants 
sobre el tracte que reberen els detinguts de 
Torà en les dependències dels mossos 
d'esquadra. Fins aquell moment, la instruc¬ 
ció havia estat àgil i eficient. El dia 15 de 
setembre, estava citat a declarar com a tes¬ 
timoni el cap de la Brigada Provincial 
d'Informació del Cuerpo Nacional de 
Policia. El canvi de destí del jutge instructor 
forçà la declaració del conegut torturador 
sota supervisió d'un secretari judicial. En la 
fiscalia caldria situar certa responsabilitat 
en diverses traves que ha interposat al 
procés i en la definitiva, redactant un 
informe en el que es demanava el sobreseï¬ 
ment del cas, informe que ha servit a la jut¬ 
gessa per a tancar la carpeta davant la indi¬ 
gnació de tots i totes nosaltres.» M és infor¬ 
mació a: www.alertasolidaria.org. 

Contra-lnfos +Alerta Solidària 31/ 5/ 05 


Butlletí setmanal 

Gdntra-Infos 


tel: 93.345.52.04 

CORREU electrònic: 

«zitzan ia@si nd o mi nio .net» 


>ssL'oratge de la setmana vinent 



Aquesta setmana seguiren les temperatures molt altes, plenament estiuenques. Les mínimes a la costa no baixaran 
dels 18 graus i es podran arribar fàcilment als 30. Ambient assoleïat i algunes tempestes a la tarda a zones de 
muntanya. Vents suaus del sud i alguns núvols durant el cap de setmana a zones de la costa central de Barcelona. 


Repressió judicial 
























































